Corona Case: 24 घंटे में 13 हजार से ज्यादा नए मामलों की पुष्टि, 235 लोगों की हुई मौत
बीते 24 घंटे में 13 हजार 405 नए मामलों की पुष्टि हुई है। इस दौरान 34 हजार 226 मरीज रिकवर हुए हैं और 235 मरीजों की मौत हुई है। अभी देश में 1 लाख 81 हजार 75 एक्टिव केस हैं। इसके बाद पॉजिटिविटी रेट भी 1.24 प्रतिशत पहुंच गई है।
देश में कोरोना की रफ्तार थमती नज़र आ रही है। बीते 24 घंटे में 13 हजार 405 नए मामलों की पुष्टि हुई है। इस दौरान 34 हजार 226 मरीज रिकवर हुए हैं और 235 मरीजों की मौत हुई है। अभी देश में 1 लाख 81 हजार 75 एक्टिव केस हैं। इसके बाद पॉजिटिविटी रेट भी 1.24 प्रतिशत पहुंच गई है। भारत में अब तक कोरोना से 5 लाख 12 हजार 344 लोगों की मौत हो चुकी है।सोमवार को कोरोना के 16 हजार 51 नए मामलों की पुष्टि हुई थी। इस दौरान 206 लोगों की मौत हुई थी। इस दौरान, पॉजिटिविटी रेट 1.93 प्रतिशत पर बनी हुई थी। रविवार को 19 हजार 968 नए मामलों की पुष्टि हुई थी। इस दौरान 48 हजार 847 मरीज रिकवर हुए थे और 673 मरीजों की मौत हुई थी।रविवार को पॉजिटिविटी रेट भी 1.68 प्रतिशत पहुंच गई थी। भारत में शनिवार को 22,270 और लोगों के कोरोना वायरस से संक्रमित पाए जाने के कारण महामारी के कुल मामलों की संख्या बढ़कर 4,28,02,505 हो गई थी, जबकि उपचाराधीन मरीजों की संख्या कम होकर 2,53,739 रह गई थी।देश में गुरुवार को 24 घंटे में कोरोना के 30 हजार 757 नए मामलों की पुष्टि हुई थी। इस दौरान 541 लोगों की कोरोना से मौत हुई थी। 24 घंटे में 67 हजार 538 कोरोना के मरीज ठीक हुए थे। अभी देश में 3 लाख 32 हजार 918 एक्टिव केस थे। वहीं, पॉजिटिविटी रेट 2.61 प्रतिशत पहुंच गई थी। कोरोना के मामलों में तेजी से गिरावट दर्ज की गई थी।